cyanic-selkie/wikianc huggingface dataset:
Han-dynastia
Väestö
Virkamiehet vastasivat verojen keräämisestä alueellaan. Merkittävimmät kansalta kerättävät verot olivat maavero ja henkiraha. Maaveron määrä riippui yleensä sadon määrästä, mutta sitä saatettiin nostaa erityisten menojen kattamiseksi. Itäisen Han-dynastian ajan keisarin Guang Wun hallintokaudella vuosina 25–57 määritettiin jokaisen 15–56-vuotiaan miehen ja naisen maksettava henkiraha 120 kuparirahaksi vuodessa ja 3–14-vuotiaasta lapsesta oli maksettava 20 kuparirahaa vuodessa. Verotus oli raskasta maanviljelijäperheen tuloihin nähden eikä suuren lapsilauman elatus ollut mahdollista. Usein perheet elivät toimeentulon rajamailla. On oletettavissa, että perhekokoja pyrittiin toisinaan rajoittamaan lapsenmurhilla. Vuokraviljelijöiden ei tarvinnut maksaa maaveroa eikä henkirahaa, sillä tämä velvoite kuului maanomistajalle. Vuokrana vaadittiin puolet vuoden sadosta, jolloin viljelijäperheelle jäi yleensä huomattavasti vähemmän kuin mitä normaalikokoinen perhe kuluttaisi vuodessa. Hyvinäkin satovuosina vuokraviljelijä eli usein lähellä nälkärajaa.
Persian kieli
Vokaalit
Persian vokaalifoneemit ovat, , , , ja. Näistä vokaaleja kutsutaan perinteisesti ”lyhyiksi” vokaaleiksi, ja vastaavasti vokaaleja  ”pitkiksi”. Lyhyet vokaalit ääntyvät lyhyinä ainoastaan ei-sananloppuisissa avotavuissa. Painottomissa umpitavuissa lyhyet vokaalit sekä ääntyvät puolipitkinä. Avotavuissa lyhyet vokaalit saattavat assimiloitua seuraavaan vokaaliin, esimerkiksi دویست, شلوغ.
Han-dynastia
Väestö
Arvoasteikossa alimpana olevia kauppiaita ei juuri arvostettu. Vallitsevan ajattelutavan mukaan he olivat yhteiskunnan loiseläjiä, siitä huolimatta että kauppa oli Han-dynastialle tärkeä tulonlähde. Kauppiaille ei sallittu maanomistusta, eivätkä he saaneet näyttää ulospäin vaurauden merkkejä.
Persian kieli
Persian kirjaimiston lisämerkit
Persian kirjoittamisessa käytetty arabialainen kirjaimisto sisältää yhteensä 32 aakkosta eli 28 arabialaista kirjainta sekä seuraavat 4 lisämerkkiä, jotka kuvaavat klassisesta arabiasta puuttuvia äänteitä:
Han-dynastia
Talous
Han-kaudella jatkettiin Qin-dynastian aloittamia merkittäviä rakennushankkeita. Tieverkkoa parannettiin ja joillakin osuuksilla keskikaistat oli päällystetty. Weijoen ja Keltaisenjoen välinen kanava valmistui 129 eaa. Infrastruktuurin parantamishankkeet ja käsityöläisten teknisen tason kehitys mahdollistivat talouskasvun.
Persian kieli
Persian kielioppi
Persian kielioppi on varsin säännöllinen, eikä siinä esiinny kieliopillista sukua. Sanajärjestys on SOV (subjekti+objekti+verbi), ja adverbit tulevat ennen objektia. Tästä syystä kysymyssanatkin tulevat vasta objektin jälkeen, esimerkiksi kysyttäessä ”kuinka voitte?”: haal-e šomā četour ast? (puhekielessä sana ast ’on’ lyhentyy tässä tapauksessa yleensä muotoon e: hāl-e šomā četour e?) tarkoittaa sananmukaisesti ”terveytenne/vointinne millä tavoin on?”
Kampiakseli
thumb|300px|Kampiakseli (punainen), männät ja vauhtipyörä.
Persian kieli
Persian kielioppi
Persiassa ei ole sijamuotoja. Akkusatiivisijan merkkinä käytetään partikkelia rā, joka tulee objektia ilmaisevan sanan jäljessä. Tarkkaan ottaen sillä merkitään vain spesifisen kohteen akkusatiivi. Spesifisyys ei ole aivan sama asia kuin englannissa, ruotsissa, saksassa ja monissa muissa indoeurooppalaisissa kielissä esiintyvä määräisyys, koska spesifisyys liittyy pikemminkin siihen, kohdistuuko toiminta tiettyyn kohteeseen. Jos haluamme sanoa persiaksi ”hän sulki oven”, joudumme käyttämään partikkelia rā siinäkin tapauksessa, että ovea ei olisi ennalta mainittu (vaikka esimerkiksi englannissa käytettäisiinkin muotoa he closed a door), koska oven sulkeminen konkreettisesti kädellä tarttumalla määrittää kohteeksi spesifisen, tietyn oven eikä mitä tahansa ovea. Jos taas haluamme sanoa ”hän etsi asunnon itselleen”, rā-partikkeli ei ole välttämätön, koska tässä tapauksessa hänelle riitti minkä tahansa asunnon löytäminen.
Ilmauksessa hāl-e šomā ”teidän terveytenne, vointinne” on persialle tyypillinen ezāfe eli sidevokaali. Tämä sekä toimii genetiivin korvikkeena (māšin-e Hasān ’Hasanin auto’) että sitoo adjektiiviattribuutin pääsanaansa (mard-e pir ’vanha mies’; pr ’vanha’, mard ’mies’). Ezāfea ei arabialaisissa aakkosissa ilmaista mitenkään, vaikka se on hyvin keskeinen persian kieliopin piirre.
Persiassa on jonkin verran epäsäännöllisiä verbejä, mutta ainoat teemamuodot, jotka verbin muodostamiseen tarvitaan, ovat preesens- ja preteritivartalo. Preesensvartalo saadaan yleensä poistamalla verbin infinitiivin lopussa oleva -tan tai -dan, preteritivartalo taas jättämällä pois ainoastaan -an. Esimerkiksi kardan ’tehdä’ on epäsäännöllinen verbi, jonka preesensvartalo on kon, ei kar, kuten olisi säännöllisen verbin laita. Yksinkertaiset menneen ajan muodot muodostetaan liittämällä preteritivartaloon persoonapäätteet, esimerkiksi kardam ’tein’, kun taas preesensvartaloon tulee lisätä myös etuliite mi-, siis mikonam '’teen'’.
Substantiivien monikko muodostetaan lisäämällä pääte -hā tai -ān (vokaalien jäljessä -yān). Oletus on, että -hā, -ān kuuluu yksinomaan ihmistä tarkoittaville sanoille, eikä sielläkään ole ehdottoman välttämätön, paitsi huolitellussa kielessä. (Molemmat päätteet ovat käytössä esimerkiksi puhuttelun ”hyvät naiset ja herrat” persiankielisessä muodossa xānomhā va āqāyān; xānom ’rouva, neiti’, āqā ’herra’).
Kampiakseli
Kampiakseli on akseli, jossa osa akselista kiertää epäkeskisesti varsinaisen akselin ympäri ja tähän epäkeskiseen osaan on nivelöity kampi tai polttomoottoreiden yhteydessä kiertokanki. Kampiakseli on yleisin mekanismi, jolla suoraviivainen liike muutetaan pyöriväksi tai päinvastoin. Kampimekanismilla saadaan työntävä tai vetävä voima muutettua vääntömomentiksi.
Frida Östberg
Frida Christina Östberg (s. 10. joulukuuta 1977 Örnsköldsvik, Ruotsi) on ruotsalainen entinen jalkapalloilija. Hän pelasi urallaan keskikenttäpelaajana.
Kampiakseli
Kampiakseli polttomoottorissa
Polttomoottorissa kampiakseli on keskeinen osa, joka muuntaa kiertokankien välityksellä mäntien suoraviivaisen, edestakaisen liikkeen kiertoliikkeeksi. Moottorin tuottama mekaaninen teho otetaan yleensä käyttöön kampiakselilta.
Han-dynastia
Talous
Han-dynastian aikana idän ja lännen välinen silkkitie nousi merkittäväksi kauppareitiksi Rooman valtakunnan ja Kiinan välillä. Han-dynastian aikana kiinalaisten vaikutusvalta levisi aina Baktriaan, nykyisen Afganistanin alueelle saakka. Tämän myötä laajenivat Han-dynastian kauppasuhteet. Kaupankäynti ei ollut alkujaan etusijalla valtakunnan laajenemisessa, vaan kiinalaiset etsivät Keski-Aasiasta liittolaisia xiongnuja vastaan. Kiinalaisilla tuotteilla, etenkin silkillä, oli kysyntää lännessä, mutta suoraa yhteyttä Rooman valtakunnan ja Kiinan välillä ei vielä Han-kaudella ollut. Silkkitie koostui pikemminkin lyhyemmistä paikallisista kauppareiteistä Kiinan ja Rooman välillä. Matkan varrella parthialaiset sulkivat Rooman lähettiläiltä tien, sillä he halusivat pitää kaupankäynnin monopolin itsellään. He perivät suurta provisiota alueen läpi kulkevista tuotteista. Myös kiinalainen lähetystö lähti vuonna 97 etsimään Roomaa, jonka olemassaolosta heillä oli vain välikäsien kautta saatu tieto, mutta lähetystö ei koskaan päässyt perille parthialaisten vuoksi. Kiinan silkki päätyi näin Egyptiin ja Roomaan välikäsien kautta. Kiinan suuntaan tuotteita vietiin vain vähäisiä määriä. Kiinalainen ylimystö oli kiinnostunut ylellisyystuotteista, kuten meripihkasta ja lasitetuista esineistä, joten kauppa oli kiinalaisille ylijäämäistä. Silkkitiellä oli näin ollen suurempi merkitys kulttuureja yhdistävänä väylänä, kuin kauppareittinä.
Muurmannin rata
thumb|Rakennettava Muurmannin rata ja [[Latva (Venäjä)|Ladvan asema. Sergei Mihailovitš Prokudin-Gorskin valokuva (1915)]]
Persian kieli
Persian kielioppi
Arabialaiset substantiivit saavat kirjakielessä yleensä arabialaisen monikkomuodon. Erityisesti niin sanottu murrettu arabialaisperäinen monikko – manzel ’talo’, manāzel ’talot’ – aiheuttaa vaikeuksia jopa syntyperäiselle persian puhujalle. Puhekielessä sivistynytkin persialainen sanoisi luultavasti mieluummin manzelhā. Tämä ei kuitenkaan koske kaikkia murrettuja monikkomuotoja: monet ovat lainautuneet puhekieleen ja saaneet siinä eri merkityksen. Tällöin niitä ei kuitenkaan välttämättä enää edes mielletä monikkomuodoiksi.
Han-dynastia
Talous
Merkittävimmän tulonlähteet muodostivat kansalta kerätyt verot. Valtion verotusjärjestelmä ei ollut pitemmän päälle toimiva, sillä se perustui oletukseen että kaikki maatilat ovat pientiloja. Koska maanomistan tuli maksaa vuokraviljelijän verot, moni viljelijä katosi valtion verokirjoista. Suurmaanomistajat toisinaan välttivät veroja, jolloin pienmaanomistajien piti kattaa vaje. Tämä järjestely nosti pientilallisten verotuksen ankaraksi ja se synnytti aikaa myöten kapinoita. Tähän kehitykseen Han-dynastia ei lopulta kyennyt vastaamaan.
70’s Show
70’s Show (kahdeksas tuotantokausi nimellä That ’70s Show, engl. That ’70s Show) on yhdysvaltalainen komediasarja, joka kertoo kuuden teini-ikäisen ystävyksen ja heidän perheidensä elämästä kuvitteellisessa Point Placessa, Wisconsinissa.
Sarjan tapahtumat alkavat vuoden 1976 toukokuusta ja päättyvät ensimmäiseen tammikuuta 1980.
Televisioyhtiö FOX alkoi lähettää sarjaa 23. elokuuta 1998, ja se jatkui katkeamatta kahdeksan tuotantokautta. Viimeinen ja 200. lähetys oli 18. toukokuuta 2006. Sarja oli monille näyttelijöilleen ponnahduslauta kuuluisuuteen ja elokuvien pariin. Suomessa sarjan esityskanavina ovat olleet Nelonen ja TV5.
Pääosissa
Sarjan pääosia teini-ikäisinä ystävyksinä esittivät Topher Grace (Eric Forman), Laura Prepon (Donna Pinciotti), Ashton Kutcher (Michael Kelso), Danny Masterson (Steven Hyde), Mila Kunis (Jackie Burkhart) ja Wilmer Valderrama (Fez). Viimeisellä kahdeksannella tuotantokaudella pääosan esittäjiin kuului myös Josh Meyers (Randy Pearson), kun Ericin ja Michaelin roolihahmot kirjoitettiin ulos sarjasta Gracen alettua näytellä elokuvassa Hämähäkkimies 3 ja Kutcherin elokuvassa Meripelastaja.
Juoni
Sarja sijoittuu 1970-luvulle, Wisconsiniin kuuluvaan kuvitteelliseen pikkukaupunkiin nimeltä Point Place. Sarjan tapahtumista suuri osa tapahtuu Eric Formanin perheen kellarissa ja Point Placen ajanviettopaikoissa, kuten The Hub -kahvilassa.
Persian kieli
Klassikot
Persiankielinen kirjallisuusperinne on ikivanha, mutta arabialaisilla kirjaimilla kirjoitetun nykypersian ensimmäisenä klassikkona pidetään 900–1000-luvuilla eläneen kansallisrunoilija Ferdousin vielä vanhempien lähteiden pohjalta laatimaa eeppistä runoelmaa Šāhnāma ("Kuningaskirja"). Kirja yhdistää muinaisen Persian kuninkaiden todellisen historian suureen määrään folkloreaineistoa ja tarustoa. Keskeinen, tarinat yhteen sitova hahmo on tarunomainen soturi ja sankari Rostam.
70’s Show
Juoni
Sarjan tärkeimmät juonet ovat olleet koko sarjan ajan Donna Pinciottin ja Eric Formanin suhde, joka katkesi ensin kaudella kolme, ja seuraavan kerran kaudella kahdeksan. Moni sarjan jaksoista painottui eniten suhteeseen.
Frida Östberg
Seuraura
Östberg on alkujaan Hägglunds IoFKn kasvatti. Hänen viimeinen seuransa oli Umeå IK, jossa hän pelasi Damallsvenskan-kaudella 2010. Östberg joutui lopettamaan uransa kyseisen kauden jälkeen raskauden vuoksi.
Persian kieli
Klassikot
Suomennoksenakin tunnettu Farīd-al-dīn ʿAṭṭārin noin vuosina 1140–1230 kirjoittama Mantiq at-tair -runoelma on persiankielinen, mutta sen nimi on arabiaa ja tarkoittaa ”Lintujen matka”. Attar hyödynsi muinaispersialaisen mytologian Sīmorğ-lintua kirjoittaessaan allegorisen tarinan Jumalan etsinnästä: siinä joukko lintuja lähtee etsimään Sīmorğia (tässä pyhyyden ja jumaluuden vertauskuvana) ja kohtaa matkalla monia vastoinkäymisiä ja seikkailuja, ja useat linnut menehtyvät koettelemuksissa. Lopulta jäljellä on vain kolmekymmentä lintua – persiaksi sī morğ –, jotka huomaavat olevansa itse, yhdessä, Sīmorğ.
Sengottainkoira
Sengottainkoira on intialainen koirarotu.
Muurmannin rata
Muurmannin rata ( eli Kirovin rata) on Pietarin ja Muurmannin rannikon yhdistävä sähköistetty rautatie Venäjän luoteisosassa Olhavasta Murmanskiin. Sen pituus on nykyisin 1 448,62 kilometriä, kun se alun perin ennen oikomisia oli 1 452 kilometriä, ja se kulkee Leningradin alueen, Karjalan tasavallan ja Murmanskin alueen halki.
Kampiakseli
Kampiakseli polttomoottorissa
Kampiakseli voidaan valmistaa valamalla tai takomalla ja joissakin erikoistapauksissa se kootaan erillisistä kappaleista. Kampiakseli voi olla umpiterästä tai osittain ontto. Kampiakseli on tuettu moottorin runkoon (sylinteriryhmään) runkolaakereilla, ja päittäissuunnassa sitä ohjaa erityinen päittäislaakeri. Kampiakselin sitä osaa, johon kiertokanki on laakeroitu, kutsutaan kammentapiksi. Laakereina käytetään autonmoottoreissa jokseenkin poikkeuksetta liukulaakereita, mutta varsinkin 2-tahtimoottoreissa myös vierintälaakereita. Kampiakselissa on usein tasapainotuspainoja, joiden avulla "epämuotoisen" mutkikas akseli saadaan pyörimään värinättömästi. Kampiakselin toisessa päässä on vauhtipyörä, joka tasoittaa akselin pyörintää. , ja vastakkaisessa päässä saattaa lisäksi olla värinänvaimennin. Kampiakselin etupää pyörittää hammas- tai ketjupyörän avulla jakohihnaa tai -ketjua nokka-akselin toimintaa varten. Kampiakselin liikettä käytetään usein myös muun muassa latausgeneraattori käyttämiseen.
Frida Östberg
Maajoukkueura
Östberg debytoi Ruotsin naisten jalkapallomaajoukkueessa 13. toukokuuta 2001 ottelussa Norjaa vastaan. Marraskuussa 2008 hän ilmoitti lopettavansa maajoukkueuransa. Östberg pelasi maajoukkuetasolla yhteensä 78 ottelua, joissa teki 2 maalia.
Han-dynastia
Talous
Valtion suurimmat menot muodostivat virkamiesten palkat. Kansaa rasitti myös keisarin hovin ylläpito. Historiallisten lähteiden mukaan Han-keisarina vuosina 147–164 toimineen Huanin haaremiin kuului 6 000 naista, mutta tämä on todennäköisesti liioiteltua. Hän kuitenkin lähetti pois 500 haareminaista menojen pienentämiseksi. Lähteet eivät kerro montako eunukkia toimi keisarin haaremissa, mutta on oletettu että Huanin kaudella hovissa saattoi olla 10 000 henkeä.
Faron piiri
Faron piiri on Algarven alueesta koostuva Portugalin eteläisin piiri. Sen pääkaupunki on Faro. Faron piirin pinta-ala on 4 996,1 km² ja väkiluku 441 468 (vuonna 2014).
Yhteisten tilastollisten alueyksiköiden nimikkeistössä Faron piiri on ainoa NUTS III -tason alue, joka kuuluu Algarven NUTS II -tason alueeseen, joten kahden tason alueiden tilastot ovat yhtenevät.
Kampiakseli
Kampiakseli polttomoottorissa
Autonmoottorit tehdään yleensä useampisylinteriseksi, jolloin saavutetaan tasaisempi käynti. Kuitenkin useissa pienissä moottoreissa, kuten mopoissa ja puutarhakoneissa, saattaa olla vain yksi mäntä, jolloin tarvitaan suhteellisesti raskaampi vauhtipyörä, jotta männällä riittäisi voimaa palata alkuperäiseen asemaansa.
Persian kieli
Klassikot
Toinen tärkeä klassikkorunoilija on 1200-luvulla elänyt Muhammed Šemseddin Hāfiz, jonka arabialaisperäinen nimi tarkoittaa 'suojelijaa' sekä 'Koraanin suojelijaa' eli sitä, joka on opetellut Koraanin ulkoa. Hāfiz kirjoitti ghazaleja eli runoja, joissa jokainen säepari päättyy samoihin sanoihin. Hāfizin runoissa esiintyy paljon sellaista aistillista ainesta, jota puhdasoppinen islamilainen näkökanta pitää rivona ja siveettömänä. Niillä on kuitenkin merkitystä myös islamin mystisen suuntauksen, suufilaisuuden, kannalta.
Frida Östberg
Saavutukset
Vuonna 2008 pelatessaan Umeå IK:ssa hän voitti Damallsvenskanin mestaruuden. Samana vuonna hänet palkittiin parhaan naisjalkapalloilijan Diamantbollen-palkinnolla.
70’s Show
Juoni
Sarjan alussa Michael Kelso ja Jackie Burkhart seurustelivat, mutta suhde meni poikki, koska Michael petti Jackieta Ericin siskon kanssa. Kaudella viisi Jackie ja Steven päätyivät yhteen, mutta erosivat sarjan aikana pari kertaa. Sarjan lopussa, aivan viimeisissä jaksoissa Fez ja Jackie päätyivät yhteen. Sarjan aikana moni yllättävä juonenkäänne on juuri ollut henkilöiden parisuhteet.
Faron piiri
Faron piiri jakautuu kuuteentoista kuntaan:
Kampiakseli
Kampiakseli polttomoottorissa
Mäntien lukumäärä ja sijoittelutapa toisiinsa sekä kampiakseliin nähden on eräs moottorityyppien lajitteluperuste. Tyyppejä ovat muun muassa rivimoottori, jossa kaikki männät ovat rivissä rinnakkain; V-moottori, jossa männät ovat kahdessa rivissä kampiakselin päästä katsottuna V:n muodossa ja vastakkaisten sylinterien kiertokanget kiinnittyvät samalle kammentapille; W-moottori, jossa männät ovat kolmessa tai useammassa rivissä; sekä vastaisku- eli bokserimoottori, jossa vastakkaisten sylinterien männät on laakeroitu omille kammentapeilleen ja liikkuvat vastakkaisiin suuntiin. Lentokoneiden moottorina aikoinaan vallitsevana olleessa tähtimoottorissa kampiakseli on keskellä moottoria ja männät sen ympärillä tähden muodossa.
Persian kieli
Klassikot
Lännessä tunnetuin persialainen klassikkorunoilija on Omar Khaijam, joka eli 1000–1100 -luvulla. Iranilaiset itse muistavat hänet paremmin tähtitieteilijänä kuin runoilijana. Omarin nimiin on pantu joukoittain nelisäkeisiä mietelmiä (rubayat), joita englantilainen runoilija Edward Fitzgerald käänsi ja julkaisi vuodesta 1859 alkaen. Sittemmin on kyseenalaistettu sekä Fitzgeraldin kyvykkyys kääntäjänä että Omarin tekijyys. Fitzgeraldin käännöstä pidetään nykyään pikemminkin itsenäisenä, Omarin teemoja toistavana ja Omarin mietelmien innoittamana runoteoksena kuin varsinaisena käännöksenä. Toisaalta ei voida olla varmoja siitä, kirjoittiko Omar ensimmäistäkään niistä mietelmistä, jotka hänen väitetään laatineen. Näyttää pikemminkin siltä, että tuntemattomien kirjoittajien runoilemat tai kansanperinteeseen kuuluvat nelisäkeet on laskettu Omarin kirjoittamiksi, jos niiden sisältö ja sanoma ovat vastanneet yleistä käsitystä Omarin luonteesta ja tyypillisistä teemoista.
Han-dynastia
Talous
Valtion taloutta rasittivat myös dynastian paimentolaiskansoille maksamat lahjukset, jotta nämä saatiin pysymään rauhallisina. Lahjukset maksettiin viljana, silkkinä, kultana, tai myöhempinä aikoina nautoina ja lampaina. On laskettu että dynastia maksoi Keski-Aasian kansoille vuosina 50–100 noin 750 miljoonan kuparirahan edestä lahjuksia. Tämä oli noin kolmasosa kaikista valtion palkkamenoista. Dynastian lähinaapurit olivat usein alisteisia Han-vallalle, mutta kauimmaiset vasallivaltiot eivät aina olleet täysin uskollisia Han-vallalle. He lähettivät kuitenkin usein valtuustoja vannomaan uskollisuutta keisarille, sillä Han-dynastian antamat vastalahjat olivat monin verroin arvokkaampia.
70’s Show
Juoni
Sarjan aikana on ollut yksi vahinkoraskaus ja kaksi on melkein tapahtunut. Eräänä iltana konsertin jälkeen Kelson ansiosta Brooke Rockwell tuli raskaaksi ja synnytti tyttölapsen. Kerran Donna unohti ottaa ehkäisypillerinsä, ja siitä syntyi kauhea sotku. Sarjan alussa Jackie unohti ehkäisyn Kelson kanssa, mutta selvisi, ettei hän olekaan raskaana.
Han-dynastia
Kulttuuri
right|thumb|[[Gansusta löydetty pronssinen hevosveistos on Han-kauden tunnetuimpia taideteoksia.]] Han-dynastian kaudella kehittyivät kiinan kuvataiteet ja kirjallisuus, sekä tiede ja teknologinen kehitys. Kungfutselaisuus oli keskeisenä oppina hallitseva aatesuunta kirjallisuuden alalla. Keisari Wu perusti vuonna 136 eaa. akatemian, jossa oppineet saivat tutkia keskeisiä kungfutselaisuuden tekstejä. Nämä tekstit olivat keskeisessä asemassa myös virkamiestutkintojärjestelmässä.
70’s Show
Sarjan erityispiirteet
Ensimmäisellä kaudella sarjan hahmot puhuivat kohtausten välissä. Esimerkiksi pilotissa Eric, Kelso ja Hyde imivät heliumia, ja Fez näytti diskoliikkeitä. Muina sarjan kausina näyttelijät eivät puhuneet, ja kaikki siirtymät olivat näyttelijöiden äänetöntä liikkumista värikkäällä taustalla.
Han-dynastia
Kulttuuri
Qin-dynastian aikana kansa pyrittiin pitämään kouluttamattomana ja kiellettiin kirjojen omistaminen ja teokset poltettiin. Erityisesti kungfutselaiset oppineet olivat Qin-ajalla vainon kohteena. Han-kaudella kirjojen oppimiskielto kumottiin ja kungfutselaiset oppineet ryhtyivät kokoamaan ja kirjoittamaan muistitiedon varassa uudelleen sitä kulttuurillista perintöä, mitä Qin-dynastia oli pitänyt uhkana itselleen. Tämän johdosta Han-kaudella syntyi useita merkittäviä teoksia.
70’s Show
Sarjan erityispiirteet
Sarjalle tyypillinen rinkikohtaus on toistunut monesti sarjan aikana, miltei jokaisessa jaksossa – päähenkilöt, yleensä sarjan pojat istuvat ringissä, polttavat pilveä ja juttelevat yleensä jakson päätapahtumasta. Useimmiten joku heistä on kysynyt neuvoa toisilta.
Han-dynastia
Kulttuuri
Han-kaudella kirjoitettiin myös ensimmäinen Kiinan historiaa käsittelevä teos, shiji. Sen laati keisarin hovissa palvellut Sima Qian. Hän matkusti ympäri valtakuntaa keräämässä tietoja teostaan varten, mutta suurin osa hänen käyttämistään lähteistä on kadonnut. Teos on toiminut esikuvana myöhemmille Kiinan historiaa käsitteleville kronikoille. Sima Qian itse joutui erimielisyyksiin keisarin kanssa, hän oli asettunut puolustamaan xiongnuja vastaan taistellutta dynastian sotapäällikköä Li Lingiä, joka oli joutunut xiongnujen vangiksi vuonna 99 eaa. Tämän vuoksi keisari surmautti Li Lingin koko suvun. Puolustaessaan Li Lingiä Sima Qian tuomittiin vankeuteen ja kuohittavaksi.
70’s Show
Sarjan erityispiirteet
Myös monien muiden tunnettujen filmatisointien parodiointi ja unet tai takaumat ovat tyypillisiä sarjalle, ja siinä on parodioitu muun muassa Scooby-Doo-, Perhe on pahin - ja The Lucy Show -tv-sarjoja, Hitchcockin elokuvia sekä Woody Allenin Unikeko- ja Annie Hall -elokuvia.
Han-dynastia
Kulttuuri
Kirjallisuuden kehitykseen vaikutti myös Han-dynastian virkamiesten pitämä yksityiskohtainen kirjanpito. Kirjoitustyyli kehittyi siten että se sopi paremmin asiakirjojen laatimiseen. Tekstit kirjoitettiin puisiin liuskoihin tai silkkiin. Kirjanpito mullistui kun uuden materiaalin, paperin, valmistus keksittiin vuonna 105 jaa. Arkeologiset todisteet ovat osoittaneet että paperia osattiin valmistaa jo sata vuotta aiemmin, mutta aikaisemmat kirjoitusmateriaalit korvattiin kokonaan vasta noin kolme tai neljä vuosisataa myöhemmin. Kielen sanasto oli lisääntynyt sivilisaation kasvaessa. Ensimmäinen kiinankielinen sanakirja, shuowen jiezi, valmistui vuonna 121. Se sisältää yli 9000 erilaista ideogrammia.
70’s Show
WFPP-radioasema
WFPP (”The Sound”) eli Point Placen radioasema on radioasema, jossa muun muassa Donna on ollut töissä.
Muurmannin rata
Muurmannin radan nykyisin 1 324 kilometrin mittainen rataosuus Olhavasta Murmanskiin rakennettiin vuosina 1915–1917 vain puolessatoista vuodessa. Rataosuutta Petroskoista etelään kutsutaan myös Pietari–Petroskoi-radaksi.
Sengottainkoira
Luonne ja käyttäytyminen
Kahden sengottainkoiran sanottiin riittävän aikuisen tiikerin nujertamiseen, joskin koirat toisinaan menettivät samalla henkensä.
Jutta Lau
Jutta Lau (s. 28. syyskuuta 1955 Wustermark) on saksalainen, Itä-Saksaa edustanut soutaja. Hän voitti kaksi olympiakultaa ja kolme maailmanmestaruutta
70’s Show
Vierailevia tähtiä
Sarjassa esiintyy lukuisia vierailevia tähtiä mm. Onnen päivien Tom Bosley ja Marion Ross, Brooke Shields, rocktähti Ted Nugent, Lindsay Lohan, Jessica Simpson, Erika Christensen, Luke Wilson, Mary Tyler Moore, Paul Anka, Christopher Masterson, Lemmenlaivan Gavin MacLeod, Isaac Hayes, Bruce Willis, Alice Cooper ja Dwayne Johnson. Rock-yhtye KISS vieraili sarjan erikoisjaksossa vuonna 2002.
Muurmannin rata
Radan tarve
Rataa tarvittiin turvaamaan Venäjän yhteydet ulkomaailmaan ensimmäisen maailmansodan aikaan, kun Osmanien valtakunta oli liittynyt sotaan keskusvaltojen puolelle, ja yhteydet etelän kautta olivat estyneet. Vapaana pohjoisessa oli enää Vologdan–Arkangelin rata, mutta sen kuljetuskyky oli riittämätön tarpeeseen nähden. Radan rakentamista pitivät tärkeänä vuonna 1915 britit, joiden suunnitelman mukaan ratoja ei olisi yhdistetty pohjoisessa toisiinsa. Radan ansiosta Venäjän oli mahdollista vastaanottaa suuria määriä muiden ympärysvaltojen sotatarvikkeita ja tehostaa sodankäyntiä keskusvaltoja vastaan itärintamalla. Näin saksalaisten länsirintamaa, lähinnä Ranskaa, kohtaan kohdistama sotilaallinen paine kevenisi.
Radalle suunniteltiin alustavasti kolme vaihtoehtoista reittiä, jotka olisivat alkaneet joko Petroskoista tai silloin vielä keisarilliseen Venäjään kuuluneen Suomen suuriruhtinaskunnan Nurmeksesta tai Rovaniemeltä.
Radan rakentaminen
thumb|Rakentamiseen osallistuneita Itävalta-Unkarin sotavankeja parakeillaan 1915. Rakentaminen alkoi kesäkuussa 1915. Rakentamiseen tarvittiin 70 000 rakentajaa: 30 000 Keski-Venäjän kuvernementista, 5 000 Suomesta, 25 000 pääasiassa itävaltalaista, saksalaista ja unkarilaista sotavankia, 10 000 värvättyä kiinalaista. Jo vuonna 1914 oli radan valmisteluihin käytetty rangaistusvankeja, joita kuoli runsaasti lavantautiin. Kahdessa vuodessa radanrakentajia väitetään kuolleen 25 000.
Jutta Lau
Lau kilpaili kansainvälisellä urallaan perämiehellisessä pariaironelosessa. Hän voitti tässä luokassa maailmanmestaruuden Luzernissa 1974, Nottinghamissa 1975 ja Bledissä 1979 sekä olympiakultaa Montrealissa 1976 ja Moskovassa 1980. Moskovan olympialaisissa hän ei soutanut alkuerissä mutta tuli loukkaantuneen Gisela Medefindtin tilalle keräilyeriin ja loppukilpailuun. Lake Karapiron MM-kilpailuissa 1978 Lau sijoittui neljänneksi.
Lau toimi kilpauransa jälkeen soutuvalmentajana Saksassa ja Kiinassa. Kansainvälinen soutuliitto FISA valitsi hänet vuonna 2001 vuoden valmentajaksi.
Muurmannin rata
Radan rakentaminen
thumb| [[Resiina Muurmannin radalla Äänisen seudulla noin vuonna 1915.]] Pääinsinöörinä oli Gorjatškovski, joka oli johtanut Altain rautatien (Novonikolajev–Semipalatinsk) rakentamista aikaisemmin.
70’s Show
Kuvaus
Sarjassa käytetään erilaisia kuvauskeinoja, jotka luovat oman leimansa sarjalle. Sarjan kohtausten välillä on välijaksoja, joissa yksi tai useampi näyttelijä on kuvattu 1970-luvun muodissa olleiden värikkäiden kuosien ja muiden 1970-lukuun viittaavasta kuvamateriaalista koostuneiden taustakuvien edessä. Lukuun ottamatta ensimmistä tuotantokautta, jossa yleensä kohtausten välissä oli erilaisia symboleita, esimerkiksi kukkia tai hymynaama.
Kampiakseli
Historiaa
Kampiakseli keksittiin Kiinassa 200-luvulla, ja myös roomalaiset tunsivat sen. Yksinkertaisen kampiakselin kehitti myös Al-Jazari 1200-luvulla.
Soinniton faryngaalinen frikatiivi
Soinniton faryngaalinen frikatiivi, kansanomaisesti kurkku-h, on konsonanttiäänne. Kansainvälisessä foneettisessa aakkostossa sen merkkinä on [ħ]. Äänne esiintyy muun muassa arabian ja heprean kielissä; hepreassa se voidaan ääntää myös jiddišin tapaan velaarisena.
Muurmannin rata
Radan rakentaminen
Ensimmäinen juna Sorokasta Pietariin lähetettiin 13. tammikuuta 1915. Murmansk–Kantalahti-osuudella liikenne alkoi 23. huhtikuuta 1916 ja loppuosa radasta Sorokka–Kantalahti oli valmis lokakuuhun 1916 mennessä. Radan avajaiset pidettiin 4. lokakuuta 1916.
70’s Show
Kuvaus
Myös pöydän ääressä istumisjaksot ovat joka jaksossa, kameran siirtyessä pöydän ääressä istujien kohdalle yksi kerrallaan, kuvaten näyttelijöitä vuorotellen suoraan edestäpäin.
Muurmannin rata
Radan rakentaminen
Rata rakennettiin turvaamaan Venäjän asehuoltoa ja näin sitomaan keskusvaltojen voimia itärintamalla ja siten helpottamaan muiden ympärysvaltojen paineita länsirintamalla. Ranskan pyynnöstä Venäjä suoritti 1916 Brusilovin hyökkäyksen ja 1917 Kerenskin hyökkäyksen, minkä tultua torjutuksi Venäjän väliaikainen hallitus menetti poliittisen uskottavuutensa pyrkiessään edelleen jatkamaan Saksan ja Itävalta-Unkarin vastaista taisteluaan.
Han-dynastia
Kulttuuri
Yksi merkittävä kulttuurinen tekijä, joka levisi Kiinaan Silkkitietä pitkin Han-kaudella, oli buddhalaisuus. Laajaa kannatusta kansan keskuudessa se sai vasta Han-dynastian alkaessa lopullisesti rappeutua, vuoden 200 jälkeen.
Muurmannin rata
Radan rakentaminen
Radan ja sataman suojaamiseksi Venäjän sotaministeriö järjesti Pohjoiselle jäämerelle troolareita, torpedoveneitä ja risteilijöitä ja perusti näistä Venäjän Pohjoisen laivaston kesäkuussa 1916. Murmanskin satamaa alkoivat käyttää ranskalaiset ja brittiläiset kauppa-alukset, jotka toivat sotatarvikkeita.
Soinniton faryngaalinen frikatiivi
Ääntäminen
Soinniton velaarinen frikatiivi äännetään nielussa (lat. farynx). Sinne muodostetaan kapeikko, jonka kautta kulkeva ilmavirta aiheuttaa hankaushälyä. Äänihuulet eivät värähtele äänteen tuottamisen aikana.
Sengottainkoira
Alkuperä
Rotu on kotoisin Keralan osavaltion Thiruvananthapuram-alueelta ja Tamil Nadun osavaltion Sengottai-kaupungista. Sitä käytetään suurriistan metsästykseen. Se on nykyisin sukupuuton partaalla, koska suurriistan metsästys on menettänyt suosiota ja suurriista itsessään harvinaistunut. Sen lähin sukulaisrotu on kombai.
BK Häcken (naiset)
BK Häcken, aiemmin Kopparbergs/Göteborg FC ja Göteborg FC, on naisten jalkapallojoukkue Göteborgista. Seura pelaa Ruotsin naisten korkeimmalla jalkapallon sarjatasolla Damallsvenskanissa ja voitti mestaruuden vuonna 2020. Sen aiempi pitkä nimi johtui sponsorisopimuksesta Kopparberg-panimon kanssa. Kopparbergs/Göteborg FC on perustettu vuonna 1970.
Muurmannin rata
Pohjois-Venäjän interventio
Murmanskin neuvosto tiedusteli 1. maaliskuuta 1918 kansankomissaarien neuvostolta, miten sen olisi suhtauduttava brittiläisen kontra-amiraali Thomas W. Kempin tarjoukseen suojella brittiläisillä sotilailla Muurmannin rataa saksalaisilta ja valkosuomalaisilta. Ulkoasiainkansankomissaari Lev Trotskin vastaussähkeen mukaan pyrkimyksiä tuli tukea. 6. maaliskuuta 1918 kaksi brittiläistä merijalkaväen osastoa yhteisvahvuudeltaan noin 150 sotilasta nousi maihin Murmanskissa. Tästä alkoi Pohjois-Venäjän interventio.
BK Häcken (naiset)
Joulukuun 2020 lopulla seura ilmoitti lopettavansa edustusjoukkueen toiminnan Kopparberg-panimon lakattua tukemasta joukkuetta. Seura jatkoi kaudella 2021 nimellä BK Häcken.
70’s Show
Tunnusmusiikki
Sarjan tunnusmusiikkina on Big Star -yhtyeen Alex Chiltonin ja Chris Bellin tekemä ”In the Street”. Sen lauloi alun perin Todd Griffin, mutta toisen tuotantokauden alusta lähtien tunnusmusiikin esittää yhtye Cheap Trick. Ensimmäisellä tuotantokaudella musiikin loppuun Danny Masterson huutaa ”Hello Wisconsin!”, mutta toisesta tuotantokaudesta lähtien huutaja on Cheap Trickin Robin Zander.
Muurmannin rata
Muurmannin radan sähköistys
Rata avattiin sähköistetylle liikenteelle asteittain siten että rataosa Kantalahti–Apatiitti–Hiipinä (114,8 km) siirtyi sähköveturien liikennöitäväksi vuonna 1934. Seuraavaksi valmistui rataosa Apatiitti–Imantero (36,9 km) vuonna 1935. Rataosa Imantero – Olenja (Petra) (36,0 km) vuonna 1938 ja viimeisenä rataosa Olenja (Petra) – Murmansk (111,1 km) vuonna 1939.
Toisen maailmansodan puhkeaminen keskeytti sähköistystyöt Kantalahdesta etelään. Vasta 1973 saatiin rataosa Kantalahti–Louhi (168 km) avattua kokonaisuudessaan sähköistetylle liikenteelle. Etelässä Leningradin alueella (Leningrad) Obuhovo – Olhava 1 (121 km) avattiin sähkövedolle 1964. Tämän jälkeen radan jatkosähköistyksessä tuli pitkä tauko.
Rataosa Louhi–Kemi (165 km), siirtyi sähkökäyttöön vuonna 1988. Sähköistysjärjestelmien erilaisuus edellytti veturin vaihtoa Louhella. Louhi–Murmansk oli alun perin sähköistetty 3 kV:n tasavirtajärjestelmällä, kun taas Louhen eteläpuolella käytettiin 25 kV:n vaihtovirtajärjestelmää.
Rataosa Louhi–Kantalahti–Murmansk muutettiin 25 kV:n vaihtovirralle vasta vuonna 2001. Kemi–Sorokka (56 km) siirtyi sähkökäyttöön vuonna 1989. Etelässä Leningradin alueella kolmen kilovoltin tasavirtajärjestelmää jatkettiin Olhavasta Lungatsiin (32,7 km) vuonna 1995. Lungatsi–Lotinapelto (88,9 km) saatiin sähkövedolle seuraavana vuonna 1996.
70’s Show
Tunnusmusiikki
Ensimmäiset seitsemän tuotantokautta näyttelijät laulavat tunnusmusiikkia yhdessä Ericin autossa. Kahdeksannella tuotantokaudella, kun Topher Grace ja Ashton Kutcher ovat lähteneet sarjasta, sarjan näyttelijät Kurtwood Smithiä ja Tommy Chongia lukuun ottamatta laulavat kappaletta ympyrässä. Kahdeksannella tuotantokaudella mukaan tullut Randy Pearson ei esiinny lainkaan ensimmäisen jakson avauksessa, mutta toisen jakson jälkeen myös hän esiintyy avauksissa.
Muurmannin rata
Muurmannin radan sähköistys
Syväriltä pohjoiseen olevaksi sähköistysjärjestelmäksi päätettiin valita 25 kilovoltin vaihtovirta. Rataosat Belomorsk–Itele (59 km) ja Lotinapelto–Änettilä (23,8 km) avattiin sähkökäyttöisiksi seuraavana vuonna 1996. Rataosa Änettilä–Koskenala (9,2 km) siirtyi sähkövedolle seuraavana vuonna 1998. Vuonna 2000 saatiin valmiiksi rataosan Koskenalan–Syvärin 7,7 km sähköistys. Vuonna 2004 jatkosähköistys (38 km) saavutti Tokkarin. Vuoden 2005 lopulla voitiin rataosa Tokkari–Petroskoi–Karhumäki–Itele (406,9 km) avata sähköjunaliikenteelle. Koko Muurmannin rata oli saatu viimein sähköistettyä.
Rata toisen maailmansodan aikana
pienoiskuva|Jalkaväkirykmentti JR45 ylittämässä rataa Saksan ja Neuvostoliiton elokuussa 1939 solmiman Molotov–Ribbentrop-sopimuksen jälkeen Saksa sai luvan käyttää Murmanskin satamaa laivojensa huoltosatamana. Tosin Saksan suorittama Norjan miehitys keväällä 1940 muutti tilannetta siten, että saksalaiset luopuivat sataman käytöstä kesällä 1940 ja siirsivät toimintansa Pohjois-Norjaan. Vihollisuudet Neuvostoliiton ja Saksan välillä puhkesivat 22. kesäkuuta 1941, kun Saksa käynnisti suurhyökkäyksen.
Muurmannin rata oli myös toisen maailmansodan aikana tärkeä liittoutuneiden elin- ja sotatarvikkeiden kuljetustie Neuvostoliitolle. Neuvostoliitto miltei pystyi korvaamaan ensimmäisen sotavuoden aikaiset aineelliset tappionsa pääasiassa Yhdysvaltain järjestämällä Lend-Lease-avulla, joka toimitettiin Murmanskin, Arkangelin ja Vladivostokin satamien kautta, sekä Ison-Britannian ja Neuvostoliiton yhdessä elokuussa 1941 suorittaman Iranin miehityksen jälkeen ns. Trans-Iranin rautatietä käyttäen Persianlahdelta Kaspianmerelle.
Abur
Abur-aakkoset muotoiltiin kyrillisten ja kreikkalaisten aakkosten mukaan, mutta monet kirjaimet muistuttavat myös komien uskonnollisia tamga-merkkejä. Tällä tavoin komien perinteinen kulttuuri ja uskonto liitettiin kristinuskoon. Aakkostossa on 38 kirjainta, joita ei erotella pieniksi ja isoiksi kirjaimiksi. Kirjoitusta luetaan vasemmalta oikealle.
70’s Show
Brittiläinen uudelleenfilmatisointi
Englantilainen ITV-kanava teki sarjasta vuonna 1999 lähes samanlaisen version Days Like These (suomeksi ’Tällaiset päivät’). Sarja ei saanut suurta suosioita.
Muurmannin rata
Rata toisen maailmansodan aikana
Jatkosodan aikana 1941–1944 suomalaiset miehittivät suuren osan Itä-Karjalaa, muun muassa Petroskoin, jonka kautta Muurmannin rata kulki. Maaselän (Krivin) ja Lotinapellon välinen osa radasta oli suomalaisten joukkojen hallussa. Vienanmerelle saakka suomalaiset eivät kuitenkaan edenneet, ja syksyllä 1941 valmistui kuitenkin Neuvostoliiton vankityövoimalla rakennuttama, rannikkoa myötäilevä 353 kilometrin pituinen yhdysrata Sorokasta Muurmannin radalta Obozerskajaan, ja se mahdollisti neuvostojoukkojen yhteyden Murmanskiin.
Rata oli saksalaisten lentohyökkäysten kohteena 1941–1942 ja suomalaiset kaukopartiomiehet miinoittivat ajoittain rataa aiheuttaen jonkin verran häiriöitä junaliikenteelle. Suomalaiset kaukopartiomiehet saivat radan useita kertoja joksikin ajaksi katkaistuksikin. Tammikuussa 1942 radan katkaisi majuri Arnold Majewskin johtama 1 300 miehen kaukopartio-osasto. Osasto tuhosi samalla Mai Guban. Partioretkillä suistettiin rautateiltä yhteensä kymmeniä junia. Kesällä 1942 saksalainen ja suomalainen kaukopartio-osasto hyökkäsi Muurmannin rataa vastaan kolmellakymmenellä kahden hengen kanootilla.
Vasta Yhdysvaltain laajamittaisen avun alettua muodostui Murmanskista sinänsä arvokas sotilaallinen kohde, koska sen satama on Golfvirran vuoksi sula ympäri vuoden. Etelämpänä Oulun leveysasteilla sijaitsevan Arkangelin satama puolestaan saattaa jäätyä kovimmilla talvipakkasilla lyhyeksi ajaksi.
Ensimmäisen sotavuoden aikana liittoutuneiden aineellinen Arkangelin ja Murmanskin satamien kautta toimitettu apu sisälsi yhdeksässä eri laivasaattueessa tuotuna 3 052 lentokonetta, 4 048 panssarivaunua ja 520 000 moottoriajoneuvoa. Saksa lähti hyökkäämään 22. kesäkuuta 1941 Neuvostoliittoa vastaan 1 830 lentokoneella, 3 580 panssarivaunulla ja 520 000 moottoriajoneuvolla.
Operaatio Platinakettu
Operaatio Platinakettu oli saksalaisten suunnitelma vallata Murmansk tai katkaista Muurmannin rata. Koska suomalaiset olivat ilmoittaneet saksalaisille, että huollollisesti on hankala järjestää suuremman joukon kuin kahden divisioonan hyökkäystä tundralla, päädyttiin ratkaisuun, missä Murmanskia kohti hyökkäsi kaksi divisioonaa, Kantalahtea kohti kaksi divisioonaa ja Louhia kohti kaksi divisioonaa.
Jatkosodan alussa pohjoisessa Nurmeksesta Jäämerelle rintamasta vastasi Saksan vuoristoarmeija. 29. kesäkuuta alkoivat varsinaiset sotatoimet pohjoisessa 2. ja 3. saksalaisdivisioonan sekä saksalaisille alistetun suomalaisen erillisosaston toimesta. Saksalaiset pyrkivät katkaisemaan Murmanskin ratayhteyden siten, ettei Neuvostoliitto voisi enää kuljettaa saamaansa apua Murmanskista etelään, vaan se jäisi pelkästään matkaltaan pidemmän Arkangelin yhteyden varaan pohjoisessa.
11. marraskuuta 1941 Suomen päämaja kielsi salaa jatkamasta hyökkäystä Kiestingistä Muurmannin radalle, koska radan katkaisemisen pelättiin vaikuttavan Suomen suhteisiin liittoutuneisiin haitallisesti. Britannia ei ollut sotatilassa Suomen kanssa huolimatta yhteisestä taistelustaan Saksaa vastaan. Britannia julisti Suomelle sodan vasta 6. joulukuuta 1941 lähinnä muilla rintaman osilla jatketun etenemisen vuoksi Neuvostoliiton painostuksesta. Diplomaattisuhteet Yhdysvaltain kanssa säilyivät myös sen jälkeen, kun Saksan liittolainen Japani oli hyökännyt Pearl Harboriin 7. joulukuuta 1941. Britannian ja sen kansainyhteisönmaiden sodanjulkistusta pidettiin ongelmallisena, minkä jälkeen pyrittiin ylläpitämään diplomaattisuhteita Yhdysvaltoihin onnistuneesti.
Saksalainen jalkaväenkenraali Waldemar Erfurth kirjoitti Muurmannin radan jatkosodan aikaisesta sotilaallisesta merkityksestä kirjan Muurmannin radan ongelma (suom. 1952, WSOY).
Rata nykyään
Nykyisin radalla kuljetetaan muun muassa puutavaraa ja Kuolan niemimaan kaivostuotteita. Henkilöliikenne on kohtuullisen vilkasta, ja Murmanskista kulkee kaukojunia muun muassa Moskovaan, Pietariin ja Minskiin. Myös paikallisliikennettä on useiden kaupunkien välillä.
Muurmannin rata on edelleen merkittävä raskaiden kuljetusten reitti myös puolustuksellisessa tarkoituksessa. Murmanskin alueella on edelleen useita Venäjän Pohjoisen laivaston tukikohtia, telakoita ja varastoja.
Suomen liikenneviraston mukaan Venäjällä on suunnitelmissa rakentaa kaksoisraide 2020-luvulla.
IPod
thumb|[[iPod Shuffle, iPod Nano ja iPod Touch.]]
iPod on Applen suunnittelema ja markkinoima kiintolevyllinen tai flash-muistillinen musiikkisoitin. Se pystyy toistamaan MP3-, WAV-, AAC/M4A-, AIFF- sekä Apple Lossless -äänitiedostoja, sekä tukee käyttäjän tekemiä soittolistoja. Lisäksi iPodia usein voidaan käyttää ulkoisena kiintolevynä. Musiikin ja soittolistojen siirtämiseen tietokoneesta iPod-soittimeen käytetään Applen iTunes-musiikkiohjelmistoa, jolla käyttäjä voi myös kopioida CD-levyjä tietokoneelle ja luoda erilaisia soittolistoja. iPodien kapasiteetti vaihtelee iPod shufflen muutamasta gigatavusta iPod classicin 160 gigatavuun. iPodeja on uudistettu monia kertoja sitten sen julkaisemisen. Uusin versio esiteltiin vuonna 2015.
iPod on nykyään maailman ostetuin musiikkisoitin.
Ensimmäinen sukupolvi
Alkuperäinen iPod julkaistiin lokakuussa 2001 viiden gigatavun versiona. Kymmenen gigatavun versio julkaistiin maaliskuussa 2002 ja 20 gigatavun saman vuoden heinäkuussa.
Aluksi iPod oli vain Macintosh-yhteensopiva, mutta vuoden 2002 puolivälissä Apple Computer alkoi myydä myös Windows-yhteensopivaa versiota, samaan aikaan kun iPodin toinen sukupolvi tuotiin markkinoille. Tässä versiossa iPodin sisäinen kiintolevy oli alustettu FAT32-muotoon, HFS+-muodon sijaan.
iPodia, jonka sisäinen kiintolevy on formatoitu HFS+-muotoon, voidaan käyttää vain Macintosh-koneissa, koska Windows ei tunnista HFS+ -muotoisia kiintolevyjä. Macintosh-koneet kuitenkin osaavat käsitellä FAT32-muotoisia kiintolevyjä, joten niitä voidaan käyttää niin Macintosh- kuin PC-koneissakin. HFS+-tiedostojärjestelmästä on yleensä vain vähän hyötyä suhteessa FAT32:een, huomattavin etu saadaan silloin jos iPodia haluaa käyttää Macintosh-koneen käynnistyslevynä.
Toinen sukupolvi
Toisen sukupolven iPod sisälsi ei-mekaanisen kosketusherkän vierityspyörän, mutta erosi kooltaan vain marginaalisesti edelliseen sukupolveen verrattuna. FireWire-portti oli edelleen laitteen päällä mutta suojan alla. Toiseen sukupolveen 5 gigatavun mallia ei koskaan tuotu markkinoille. Myyntipakkaus sisälsi vakiovarusteena kauko-ohjaimen ja säilytyskotelon. Toinen sukupolvi toi tullessaan myös virallisen tuen Windows-koneille Musicmatch Jukeboxin kautta. Mallin valmistus lopetettiin huhtikuussa 2003. right|thumb|134px|iPod mini
Neljäs sukupolvi
thumb|left|100px|Neljännen sukupolven iPod
Apple julkaisi neljännen sukupolven iPodin 19. kesäkuuta 2004. Uuden sukupolven parannukset ovat pidempi käyttöaika (n. 12 tuntia), click-wheel (iPod ministä), akun lataaminen USB:n kautta ja hinnan pudotus (tosin myyntipakkaus ei enää sisältänyt kauko-ohjainta tai telakointiasemaa). Koko ei kuitenkaan merkittävästi pienentynyt. Uusi iPod julkaistiin 20 ja 40 gigatavun versioina. Vuoden 2004 loppupuolella julkaistiin vielä iPod photo, jossa oli värinäyttö. iPod Photo tuki myös nimensä mukaisesti JPEG-muotoisia valokuvia, mutta siinä ei ollut videotoisto-ominaisuutta.
Apple julkaisi 11. tammikuuta 2005 iPod shufflen, Flash-muistia käyttävän näytöttömän iPodin. iPod shufflen hinnat olivat 512 megatavun muistilla varustettuna 79 € ja yhden gigatavun muistilla 108,99 €.
Apple julkaisi 7. syyskuuta 2005 iPod nanon ensimmäisen sukupolven, joka oli 0,69 senttimetriä ohut ja saatavilla yhden, kahden ja neljän gigatavun flash-muisteilla. Lisäksi se sisälsi 3,81 senttimetrin värillisen nestekidenäytön. Nanoa sai sekä valkoisena että mustana. Nanosta puuttui FireWire-liitäntä. Yhden gigatavun iPod nanon suositushinta oli Suomessa (ilman pakollista teostomaksua) 159 €, kahden gigatavun nanon 209 € ja neljän gigatavun 269 €. iPod nano korvasi markkinoilla aikaisemmin myynnissä olleen iPod minin. thumb|200px|iPod nano PRODUCT (RED):in hinnasta osa menee hyväntekeväisyyteen.
Viides sukupolvi
Apple julkisti 12. lokakuuta 2005 ensimmäisen virallisesti videoita esittäneen iPod-mallin. Videotoisto oli aikaisemmin mahdollista vain iPodLinux-käyttöjärjestelmällä. Viidennen sukupolven myötä iPod mm. keveni, muuttui ulkonäöltään sirommaksi ja värillisen nestekidenäytön kokoa kasvatettiin 6,35 senttimetriin eli 2,5 tuumaan. Valkoisen mallin lisäksi värivaihtoehdoksi esiteltiin musta. Kiintolevykapasiteetteina olivat 30 ja 60 Gt. Akkukestoksi luvattiin jopa 20 tuntia musiikkia kuunneltaessa, neljä (4) tuntia diaesityksiä ja kolme (3) tuntia videoita katsellessa.
Apple esitteli 12. syyskuuta 2006 päivitetyn viidennen sukupolven iPodin. Uudistuksia olivat 60 % kirkkaampi näyttö, pidempi akun kesto videota katsoessa, musiikin tauoton toisto sekä musiikin hakutoiminto. Mukana tulivat myös uudistetut kuulokkeet. Samaan aikaan esiteltiin päivitetyt toisen sukupolven iPod nano ja shuffle. Video iPodin uusia malleja olivat 30 Gt ja 80 Gt. Nanon uusissa malleissa on kapasiteettina 2 Gt, 4 Gt sekä 8 Gt, shufflen uudessa mallissa taas 1 Gt. Nykyään nanoa saa kuudella eri värillä.
Kuudes sukupolvi
5. syyskuuta 2007 Apple julkisti kaksi uutta ja kaksi päivitettyä iPodia: iPod Shuffle johon on lisätty enemmän muistia, iPod nano joka on hieman aiempaa malliansa leveämpi koska se sisältää isomman värinäytön joka pystyy toistamaan nyt videoita, iPod classic josta on tehty kaksi päivitettyä mallia: 80 gigatavun malli ja 160 gigatavun malli, Apple myös korvasi iPod classicin hopealla värillä joka oli aikaisemmin valkoinen, ja iPod touch 8 gigatavua ja 16 gigatavua joka sisältää multitouch-kosketusnäytön jota käytetään myös iPhonessa. Vuonna 2008 iPod Classicin 80 ja 160 gigatavuiset mallit poistuivat myynnistä ja tilalle tuli 120 gigatavuinen versio. Tämän jälkeen 120 gigatavuiset muutettiin takaisin 160 gigatavuisiksi.
Kaiverrukset
Joulukuussa 2002 Apple julkaisi rajoitetun määrän toisen sukupolven iPodeja, joko Madonnan, Tony Hawkin tai Beckin nimikirjoituksella taikka No Doubtin bändin logolla, kaiverrettuna laitteen taakse. Kaiverrus maksoi ylimääräiset 49 Yhdysvaltain dollaria. iPodeihin saa nykyään myös ilmaisen kaiverruksen.
U2 iPod
Vuoden 2004 lokakuussa Apple esitteli erikoisversion neljännen sukupolven iPodista, jonka värimaailma oli otettu U2:n uusimmasta levystä (How to Dismantle an Atomic Bomb). Laitteen kuori oli musta, vierityspyörä punainen ja sen takapuolelle oli kaiverrettu bändin jäsenten nimikirjoitukset. Malli päivitettiin uusien viidennen sukupolven iPodien tultua markkinoille.
(PRODUCT) RED
Lokakuussa 2006 Apple julkaisi punaisen version toisen sukupolven iPod nanoista ja 2007 kolmannen version iPod Shufflesta. Apple lahjoitti jokaisesta myydystä soittimesta 10 Yhdysvaltain dollaria Afrikkaan taisteluun AIDSia vastaan. Tempaus on osa (PRODUCT) RED -kampanjaa, jonka vetäjinä toimivat U2-yhtyeen laulaja Bono ja Bobby Shiver.
Akku
iPod sisälsi alun perin integroidun akun, jota ei suunniteltu vaihdettavaksi akun käyttöiän jälkeen. Apple ryhtyi kuitenkin asiakkaiden painostuksesta myöhemmin tarjoamaan palvelua, jossa iPod lähetetään Applelle huoltoon akun vaihtoa varten. Markkinoille ilmaantui myös muita yrittäjiä, jotka myivät iPodiin sopivia akkuja joko Applen tapaan vaihtopalveluna tai irrallaan asiakkaan itse tekemää akunvaihtoa varten. Internetissä on useita eri tahojen kirjoittamia ohjeita akun vaihtamiseksi.
Vitantonio Liuzzi
Vitantonio Liuzzi (s. 6. elokuuta 1981 Locorotondo, Italia) on italialainen entinen Formula 1 -kuljettaja.
Ura
Liuzzi ajoi Red Bull -tallin kolmantena kuljettajana vuonna 2005. Hän ja Christian Klien vuorottelivat tallin kakkoskuljettajan paikalla David Coulthardin tallikaverina. Kaudella 2006 hän oli Toro Rosso -tallin ykköskuljettaja, tallikaverinaan yhdysvaltalainen Scott Speed. Ensimmäisen MM-pisteensä Liuzzi otti San Marinon GP:ssä 2005 sijoittumalla kahdeksanneksi. Liuzzi saavutti Toro Rosson ensimmäisen MM-pisteen ajamalla kahdeksanneksi Yhdysvaltain GP:ssä 2006.
Liuzzi jatkoi Toro Rossolla kaudella 2007. Hän sijoittui Japanin osakilpailussa kahdeksanneksi, mutta ohitus keltaisten lippujen voimassaoloalueella toi aikasakon ja pudotti Liuzzin pois pisteiltä yhdeksänneksi. Viikon kuluttua tästä Liuzzi avasi viimein kauden pistetilinsä sijoittumalla Kiinan GP:ssä kuudenneksi. Kaudesta 2008 Liuzzi toimi Force India-tallin kolmantena kuskina. Hän korvasi loppukauden 2009 Giancarlo Fisichellaa, joka siirtyi loppukaudeksi Ferrarille korvaamaan Unkarin GP:n aika-ajoissa loukkaantunutta Felipe Massaa. Liuzzi jatkoi tallin kakkoskuljettajana kauden 2010. Kausi 2010 oli Liuzzin paras hän saavutti 21 pistettä ja MM-pisteiden 15.sijan. Kaudella 2011 Liuzzi toimi Hispanian toisena kilpakuljettajana. Hänen parhaaksi sijoitukseksi jäi 13:s sija Kanadan GP:stä, joka oli samalla koko tallin paras kisasijoitus.
thumb|Liuzzi [[Kanadan Grand Prix 2011|Kanadan GP:ssä 2011]] Liuzzi saavutti uransa aikana 26 pistettä ja oli parhaimmillaan kahdesti kuudes.
F1-uransa jälkeen Liuzzi on kilpailut Superstars Series -sarjassa ollen ensimmäisellä kaudellaan 2012 sarjan toinen. Lisäksi hän on ajanut FIA World Endurance Championship -sarjassa ja Japanissa Super GT- ja Super Formula -sarjoja.
Vuonna 2015 hän siirtyi ajamaan Formula E -sarjaa.